**ODBORNÉ ŠTUDENTSKÉ STÁŽE/LETNÉ ŠKOLY**

**Základné informácie**

Účelom stáže je oboznámiť sa s činnosťou Centra vo všetkých jeho agendách a umožniť študentom spojiť teoretické vedomosti s praktickým skúsenosťami v súlade s profilom stážistu.

O prijatí a zaradení uchádzača na odbornú stáž Centrum rozhoduje na základe písomnej žiadosti a absolvovaní osobného pohovoru. **Žiadosť o výkon stáže musí mať písomnú formu a  obsahovať povinné prílohy: životopis, motivačný list a potvrdenie o návšteve školy.** **Žiadosť spolu s prílohami uchádzač doručuje poštou, osobne v podateľni Centra alebo elektronicky na adresu** **vyber@centrumpravnejpomoci.sk**

Bezplatnú študentskú stáž/letnú školu stážista absolvuje v organizačných útvaroch Centra pod vedením školiteľa z radov zamestnancov.

Záujemca o stáž (študent 4. ročníka) má možnosť už v žiadosti o stáž požiadať, v ktorej kancelárii CPP by chcel stáž absolvovať.

Stáž sa vykonáva v dohodnutom rozsahu v priebehu semestra, prípadne aj v období letných prázdnin júl-august, v závislosti od študijného programu fakulty a aktuálnych možností Centra.

Po ukončení stáže je absolventovi vydané potvrdenie o vykonaní odbornej stáže a certifikát o stáži.

Podmienky prijatia, obsah a priebeh stáže ako aj organizačné zabezpečenie stáže upravuje Usmernenie Centra a Profil stážistu.